ועדת הכספים, כנסת 25, פרוטוקול מספר 137, 2023-05-09 00:00

משה גפני: אנחנו מצביעים על הרוויזיה על סעיף 36

משה גפני:  סירוב בלתי סביר

משה גפני:  החוק הוצבע והוגשה רוויזיה על הסעיף

משה גפני:      מי בעד קבלת הרוויזיה? מי נגד? 5

משה גפני: הרוויזיה לא נתקבלה     

משה גפני: הרוויזיה לא התקבלה

משה גפני:  סעיף 36 התקבל כפי שהצבענו בוועדה

משה גפני:      אנחנו עוברים להצעת חוק יסוד: משק המדינה

משה גפני:      שגית, אפשר לקיים את הדיון בשני החוקים ביחד?     

חמד עמאר: על מה אתה עושה דיון משולב?     

שגית אפיק: על חוק יסוד: משק המדינה וחוק ההתאמות

שגית אפיק:  זה אותו עניין

שגית אפיק:  הפחתת הגירעון הוא חוק שונה ולגביו יתנהל דיון נפרד

שגית אפיק:  כך זה גם על סדר היום

ולדימיר בליאק: עד עכשיו זה היה משולב

ינון אזולאי: כן

משה גפני: אנחנו ממשיכים את הדיון בחוק יסוד: משק המדינה וחוק ההתאמות הפיסקליות

משה גפני:  אני ביקשתי שתגיעו להסכמה עם משרד האוצר

משה גפני:      שגית, את יודעת להגיד לנו?     

שגית אפיק: כן

שגית אפיק:  אני אגיד ואת תשלימי

שגית אפיק:  תגידי מה את רוצה לחדד בדבריי

משה גפני: אופיר, לפני כן היה דיון על חוק מאוד מורכב והקואליציה והאופוזיציה הצביעו יחד

משה גפני:  האופוזיציה הסירה את ההסתייגויות

רועי כהן:  העצמאים מצליחים לייצר קואליציה ואופוזיציה יחד

רועי כהן:  אולי גם את הרפורמה נוביל ביחד, נעשה קואליציה ואופוזיציה

רועי כהן:  תבואו אלינו, לעצמאים, ונעשה פיוס גם שם

משה גפני: אני ביקשתי שתנסו להגיע להסכמות

משה גפני:  את יודעת להגיד איפה אנחנו עומדים עם הדבר הזה? אם יתברר שזה נכון, שאפשר להצביע על ההסכמות האלה, אני אבקש מהאופוזיציה שגם במקרה הזה – אני אומר ברצינות – יסירו את ההסתייגויות

שגית אפיק: ולדימיר כאן

שגית אפיק:  חמד כאן

משה גפני: אני מעריך, לפי מה שהיא אומרת – אני עוד לא יודע פרטים – שאלה בין היתר היו הדרישות שלנו ושלכם

שגית אפיק: למעשה שלוש הבעיות שהפריעו לחברי הוועדה בדיונים הקודמים היו העובדה שהכנסת מעבירה סוג של תקציב על תנאי, לצורך העניין התקציב שמוגש באופן מוקדם הופך להיות תקציב שאפשר לעקוף אותו באמצעות תקציב המשכי למרות שיש עדיין כנסת מתפקדת

שגית אפיק:  הבעיה השנייה שהוצגה הייתה שהייתה אפשרות לממשלה להגיש תקציב מוקדם בלי מגבלה ואנחנו חשבנו שזה עלול לייצר מצבים מאוד בעייתיים גם מבחינת הפיקוח של הכנסת

שגית אפיק:  הבעיה השלישית היא שהמנגנון של תקציב המשכי הוא למעשה מנגנון שמדלג באופן מסוים על עבודת הכנסת על יכולות הפיקוח והאישור שלה במצבים שונים מכיוון שהוא מתנהל במשרד האוצר באמצעות ועדת חריגים

שגית אפיק:      על שלושת העניינים האלה למעשה שוחחנו והוצעו כאן בדיונים אפשרויות שונות

שגית אפיק:  לבסוף ברוח ההצעה התכנסנו - למרות שבסופו של דבר ירד המונח התכנסות מהצעת החוק - להחלטות הבאות

שגית אפיק:      הממשלה תוכל להניח הצעת חוק באופן מוקדם רק בסיטואציה בה אנחנו נמצאים בשנת בחירות והיא מגישה כבר הצעת חוק תקציב אחת לאותה שנה ואז היא יכולה להוסיף אליה את הצעת חוק התקציב לשנת הכספים שבאה לאחר מכן ובתנאי שבאותו מועד שבו היא מניחה את הצעת החוק הראשונה והשנייה, אנחנו נמצאים במצב של תקציב המשכי

ולדימיר בליאק: איך מוגדרת שנת בחירות?     

שגית אפיק: אנחנו מפנים לסעיף 36א לחוק יסוד: הכנסת שהוא הסעיף שעוסק בהתפזרות

ולדימיר בליאק: זאת לא שנה קלנדרית

שגית אפיק: זאת לא שנה קלנדרית

שגית אפיק:  אלה למעשה נסיבות

שגית אפיק:  הבחירות הן נסיבות

שגית אפיק:  העתקנו – תכף נקריא את זה – בדיוק את הנסיבות שנמצאות בסעיף 36א

שגית אפיק:  בהתחלה באמת הפנינו אליהן והחלטנו בסוף ללכת בדרך הזאת, שזה יהיה ברור

שגית אפיק:      זה גם המצב היחיד שבו הממשלה יכולה להגיש שתי הצעות חוק תקציב, אף אם היא מגישה אותן בנפרד וההצבעה עליהן נפרדת באותו מועד

שגית אפיק:  זאת אומרת, רק במצב הזה הממשלה יכולה להגיש הצעת חוק

חמד עמאר: זה אומר שאין יותר תקציב דו שנתי

שגית אפיק: נכון, למעט בשנה בה התקיימו

שגית אפיק:  לפי ההגדרה

משה גפני: אגב, אם הממשלה תרצה לעשות את זה דו שנתי בעוד 10 שנים, תרצה לעשות תקציב דו שנתי, היא תצטרך לשנות את החוק

שגית אפיק: לשנות את החוק

שגית אפיק:  היא תצטרך לקבוע את זה בהוראת קבע גם כך ועמדת אגף התקציבים, כזכור, הם מתנגדים מבחינה מקצועית לתקציב דו שנתי

שגית אפיק:  תמר מהנהנת לפרוטוקול

תמר לוי בונה: אני אמרתי לפרוטוקול יותר מזה

שגית אפיק: אז תאמרי לפרוטוקול את היותר מזה

תמר לוי בונה: אנחנו סבורים שמקצועית ורק מההיבט הפיסקלי תקציב דו שנתי הוא פחות נכון, הוא פחות מדויק, מתקציב שבו יש לנו תחזיות מעודכנות להתבסס עליהן

משה גפני: מאוד מעניין

אסתי פלדמן: אני רוצה להוסיף בעניין הזה שאין כאן הגשת תקציב דו שנתי

אסתי פלדמן:  לכל היותר הגשה של שני תקציבים יחד

שגית אפיק: באותו מועד

שגית אפיק:  ההצבעה נפרדת

אסתי פלדמן: כן

אסתי פלדמן:  אנחנו לא קוראים לזה או רואים בזה תקציב דו שנתי

שגית אפיק: גם אני לא רואה בזה תקציב דו שנתי

שגית אפיק:  אני רואה בזה הגשה של שני תקציבים נפרדים

שגית אפיק:  יחד עם זאת, מבחינתי ובעיניי כאשר מגישים שני תקציבים באותו מועד, יש לזה השפעה על עבודת הכנסת ופגיעה ביכולות הפיקוח שלה

שגית אפיק:       זה בעצם התיקון הראשון והמשמעותי

חמד עמאר: זה אומר שאם מגישים שני תקציבים נפרדים יכולים לעשות את זה?     

שגית אפיק: לא

שגית אפיק:  רק בשנת בחירות

שגית אפיק:  כמו עכשיו, 2024-2023, כמו שהיה 2022-2021

שגית אפיק:  אלה המקרים היחידים בהם הממשלה יכולה

שגית אפיק:  יש כאן מגבלה על הממשלה

ולדימיר בליאק: מה שמעניין אותי זה מתי מסתיימת שנת בחירות

שגית אפיק: יש לך את היום הקובע

שגית אפיק:  בגלל זה אנחנו מתייחסים ליום הקובע

שגית אפיק:  יש לך את היום הקובע

שגית אפיק:  תסתכל על שנת 2023

שגית אפיק:  בשנת 2023 היום הוא 29 במאי

שגית אפיק:  ב-29 במאי אנחנו נמצאים בתקציב המשכי כי מינואר עד מאי אנחנו בתקציב המשכי

שגית אפיק:  במצב הזה הממשלה יכולה להוסיף על תקציב 2023 גם את תקציב 2024 ולהביא אותם ביחד

שגית אפיק:  במועד ההנחה של התקציב, אם אנחנו נמצאים בתקציב המשכי, היא יכולה להביא את שני התקציבים כאחד

שגית אפיק:  זה מקובל

שגית אפיק:  זה המקרה הראשון

שגית אפיק:      בנוסף, אין אפשרות לממשלה להגיש תקציב מוקדם במועד שהוא פחות מחצי שנה

שגית אפיק:  זאת אומרת, המקרה של 2019-2018 שהוגש תקציב שמונה חודשים מראש, הוא לא יהיה יותר אפשרי לפי הצעת החוק הזאת

שגית אפיק:  זה התיקון השני

שגית אפיק:  מגבלה נוספת על הממשלה

שגית אפיק:  כאשר הממשלה מגישה שתי הצעות חוק תקציב בזו אחר זו באותו מועד לפי החריג שדיברנו עליו, למעשה כאן חל אותו מנגנון שדובר עליו שהוא מנגנון ההתכנסות כאשר במנגנון ההתכנסות, בהתאם להצעת החוק המקורית שהייתה בכחול, הממשלה הייתה צריכה קודם להשתמש בתקציב ההתאמות, לאחר מכן להביא תוכנית מאזנת לכנסת ואם עדיין הכספים לא היו מספיקים, היא הייתה צריכה להביא הצעה לתקציב חדש כאשר בזמן הזה התקציב היה מתנהל בדרך של תקציב המשכי של 1 ל-12

שגית אפיק:  אם כן, העניין הזה עכשיו בוטל

שגית אפיק:  עדיין הממשלה תביא לאישור ועדת הכספים תקציב התאמות שייקבע בחוק התקציב ויחולק כאן, השימושים שלו יחולקו כאן, אבל אנחנו לא נהיה בתקציב המשכי

שגית אפיק:  הממשלה תוכל להביא גם תוכנית מאזנת ואם כל זה לא יספיק, היא תוכל לעשות פלט

שגית אפיק:  אנחנו דיברנו אתמול-שלשום בישיבה על כך שהיא תוכל לעשות פלט שיהיה מורכב משני חלקים

שגית אפיק:  אחת ההצעות שהעלינו הייתה שיהיה פלט שיחולק לשני מצבים

שגית אפיק:  יש כאן איזשהו מנגנון לפלט שהממשלה תעשה ביחס להצעת חוק התקציב

שגית אפיק:      אלה פחות או יותר שלושת התיקונים

חמד עמאר: אלה פעמיים פלט

חמד עמאר:  אחד וחצי

שגית אפיק: יש לה שיקול דעת

שגית אפיק:  זה לא אחד וחצי-אחד וחצי, זה לא בהתאם למה שהצענו קודם

שגית אפיק:  את רוצה להסביר את שיטת ה-פלט?     

אסתי פלדמן: כן

אסתי פלדמן:  כאשר אנחנו אומרים פלט, אנחנו מדברים על קיצוץ רוחבי שווה על כל סעיפי התקציב

אסתי פלדמן:  מה שהצענו כאן זה שאם הממשלה מגישה תוכנית מאזנת, הכנסת מאשרת אותה, ובוצעו רק חלק מהפעולות – אנחנו לוקחים את הפער שנשאר ומורידים אותו מתקרת ההוצאה המותרת

אסתי פלדמן:  מלמעלה

אסתי פלדמן:  אנחנו מעדיפים לא להחיל פלט רחבי על הכול בגלל אופי ההוצאות בסעיפים השונים

אסתי פלדמן:  אנחנו נביא את הדבר הזה לאישור הכנסת וככל שהכנסת לא תאשר לנו שאנחנו נבקש, יהיה באמת פלט רוחבי אבל לשם אנחנו נגיע רק בסוף

משה גפני: יכול להיות שאנחנו עדים עכשיו לכך שוועדת הכספים היא בעצה אחת עם הייעוץ המשפטי של משרד האוצר?     

אסתי פלדמן: בהחלט

קריאה: חזון אחרית הימים

יצחק פינדרוס: אתה רוצה שאגיד לך את הפסיכולוגיה, למה? במקרה יושב ראש ועדת כספים הוא לא חלק מהממשלה

יצחק פינדרוס:  הוא חלק מהקואליציה והפחד של הכנסת ואגף התקציבים מהממשלה הוא שווה בשווה

חמד עמאר: אני אסביר אותך יותר טוב

חמד עמאר:  לא סומכים על הממשלה

שגית אפיק: תעירו תוך כדי הקראה

שגית אפיק:  הערות נוסח תעשי מולנו

שגית אפיק:  אם הגענו להסכמה מהותית, כנראה נגיע גם להסכמה ניסוחית

שולמית אלוני: אנחנו מתחילים בחוק יסוד: משק המדינה

משה גפני: אני ארצה לדבר אתכם האם אתם תסירו כאן הסתייגויות, בסעיף הזה

ולדימיר בליאק: אני אתייחס לזה אדוני היושב ראש

ולדימיר בליאק:  אחרי ההקראה אני אתייחס לזה

משה גפני: כי יש גם את החוק השלישי של הפחתת הגירעון ושם יש באמת קואליציה ואופוזיציה

שרן השכל: אם אתה דוחה את הדיון בחוק הארנונה מיום חמישי לשבוע הבא, אתה מבטל את כל הדיונים לשבוע הזה, רק את הדיון בחוק הארנונה, ואני יודע שגם אתה רוצה לעשות את זה, אנחנו נסיר

משה גפני: אני לא יודע מה את יודעת אבל אני לא יכול לחשוב כל כך הרבה אחרי שהצעת לי להכניס לנושא של התמרוקים את הנושא של ה-

שרן השכל: על התמרוקים אני מוכנה ללכת גם קצת יותר רחוק בעניין ההסתייגויות

שרן השכל:  אם אתה דוחה את חוק הארנונה מהשבוע הזה ואתה לא מקיים יותר דיונים השבוע הזה בחוק הארנונה אלא רק בשבוע הבא - - -     

משה גפני: אני לא דוחה שום דבר

ולדימיר בליאק: אנחנו קודם כל מברכים על התיקונים

ולדימיר בליאק:  אני חושב שאלה תיקונים חשובים

משה גפני: רק להגיד את העובדות

משה גפני:  העובדות הן שיש שלושה חוקים

משה גפני:  שני החוקים האלה שהם בעצם חוק אחד, הייתה על זה ביקורת גדולה כאן בוועדה ואנחנו ביקשנו, וקיבלנו, את כל מה שדרשו בעניין הזה בהפחתת הגירעון

ולדימיר בליאק: אני אסביר לך מה עמדתי

ולדימיר בליאק:  אנחנו חשבנו שהנוסח הראשוני היה לא טוב ולכן אנחנו מברכים על השינויים

ולדימיר בליאק:  אני גם חושב שהממשלה הזאת תצטרך את החוק הזה כי הממשלה הזאת היא ממשלה לא טובה

ולדימיר בליאק:  מכיוון שהממשלה הזאת לא טובה, אנחנו לא מסירים את ההסתייגויות

אופיר כץ: למה אתה עושה איתם עסקים? אני לא מבין

אופיר כץ:  באמת אני לא מבין

אופיר כץ:  דברים שחשובים לאופוזיציה ובסוף גם יש לך הסתייגויות?     

חמד עמאר: לא

ולדימיר בליאק: זה לא חשוב לאופוזיציה

ולדימיר בליאק:  זה ממש לא חשוב לאופוזיציה

אופיר כץ: למה? זה להפיל את הממשלה?     

חמד עמאר: מה שחשוב כאן זה שמשרד האוצר עם ועדת הכספים הבינו וראו והחליטו לא לסמוך על הממשלה ולא לאפשר לממשלה להמשיך לנהל את הדברים האלה

חמד עמאר:  ידעו שתקציב 2024 יכול להביא אותנו לגירעון ענק

שגית אפיק: רוב המגבלות שהתקבלו כאן הן מגבלות של הסדר של קבע שיחולו על ממשלות למעשה הבאות והן אפילו מגבילות ביחס לחקיקה הקיימת

שגית אפיק:  זאת אומרת, ברגע שנקבע כאן שאי אפשר להגיש הצעת חוק תקציב מוקדם כמו שלמשל נעשה בשנת 2018, אלה מגבלות שבסוף נותנות גם חיזוק לפיקוח שנעשה על ידי ועדת הכספים וגם מאפשרות לאגף התקציבים לנהל מדיניות פיסקלית

שרן השכל: גפני, קודם כל אתם צודקים

שרן השכל:  נכון

שרן השכל:  זה באמת חוק טוב שמגביר את הפיקוח של הכנסת אבל אתם שמים אותנו בסוג של מלכוד ולכן העליתי את העניין הזה לפני כן

שרן השכל:  ככל שאנחנו מתקדמים בקצב יותר מהיר אתה מקרב אותנו יותר להצבעות על חוק הארנונה שזה חוק הרסני

שרן השכל:  זה באמת חוק הרסני ואתה יודע את זה, חבר הכנסת גפני

שרן השכל:  אנחנו במלכוד

משה גפני: מאיפה את יודעת מה אני יודע?     

שרן השכל: אנחנו במלכוד בין לקדם את החוק הזה אבל באותה נשימה גם לקדם חוק אחר שהוא הרסני ואנחנו מתקרבים יותר להצבעה שלו

חמד עמאר: אני מציע לך לשבת עם רביבו בנושא של החוק לגבי השאלה אם נדחה אותו לשבוע הבא או לא

חמד עמאר:  אני חושב שרביבו ייתן לך את העמדה הברורה שלו שצריך לדחות את זה לא לשבוע הבא אלא להוריד אותו מסדר היום

משה גפני: לא

משה גפני:  זה לא עומד לדיון

שרן השכל: לעניין התוספות

שרן השכל:  אנחנו לא מגישים נושא חדש ולא מתזזים אתכם לוועדת הכנסת בגלל שזה חוק שהוא באמת חוק טוב

משה גפני: אנחנו על החוק הזה נצביע קואליציה ואופוזיציה

משה גפני:  לא הבנתי איך אתם מכניסים את הארנונה

שרן השכל: כשמביאים חוק כזה הרסני, אנחנו צריכים לראות אם יש לנו את הכלים לנסות ולמנוע את זה

שרן השכל:  הרסני לך

שרן השכל:  ישבו כאן כל ראשי הרשויות של הליכוד ומדברים איתך על איך אתה מנציח כאן את הפערים

משה גפני: ממשיכים

שולמית אלוני: חוק יסוד: משק המדינה (תיקון מס' 13)

שולמית אלוני: בחוק יסוד משק המדינה (להלן חוק היסוד), במקום סעיף 3ב1 יבוא:     

שגית אפיק: זאת אומרת, שישה חודשים, זו המגבלה לתקציב מוקדם

שגית אפיק:  זה תיקון חדש

שגית אפיק:  עד היום היו 60 הימים בלבד ולכאורה, כפי שנאמר כאן בדיונים קודמים, לא הייתה מגבלה על האפשרות של הממשלה להגיש תקציב מוקדם וכאן נקבעת מגבלה ברורה שאי אפשר להגיש מוקדם משישה חודשים

שגית אפיק:  זה יאפשר ניהול של מדיניות כלכלית פיסקלית אחראית יותר

שולמית אלוני: על אף האמור בפסקת משנה (א) פתח נשיא המדינה בהליכים להרכבת ממשלה חדשה לפי סעיף 30 לחוק: הממשלה, הביעה הכנסת אמון בממשלה חדשה לפי סעיף 28 לחוק יסוד: הממשלה או התקבל חוק על התפזרות הכנסת או התקיימו בחירות לכנסת אחרי המועד להגשת הצעת התקציב לפי סעיף 3 לחוק יסוד: משק המדינה כאמור בסעיף 36א(ב) לחוק יסוד: הכנסת, הממשלה תניח את הצעת חוק התקציב על שולחן הכנסת במועד שקבעה ועדת הכספים של הכנסת אך לא יאוחר מ-60 ימים לפני היום הקובע כאמור באותו סעיף

שולמית אלוני:  ולעניין תקופה זו לא יובאו בחשבון מועדי ישראל וערביהם כמשמעותם באותו סעיף

אסי מסינג: שתי הערות בעניין הזה

אסי מסינג:  כל הפסקה הזאת מתייחסת למצב שלא אושר תקציב

שגית אפיק: זה כשלא היה תקציב

אסי מסינג: אנחנו מתייחסים רק לשנת הכספים לאחר מכן ולא לשנת הכספים הנוכחית

אסי מסינג:  גם זה לא מופיע כאן בנוסח

אסי מסינג:      הערה שלישית

אסי מסינג:  אני לא כל כך מבין מה המשמעות של המגבלה של ה-60 ימים

אסי מסינג:  אנחנו ממילא מתייחסים למצב שבו הוגשו שתי הצעות בבת אחת ולכן 60 הימים האלה והסמכות של הוועדה מיותר

אסי מסינג:  אתם מתייחסים לזה גם בפסקה הבאה, בפסקה 3א1 שזה יוגש באותו מועד

שגית אפיק: כל מה שהסעיף הזה נועד להסביר זה לקוח מהסעיף הקיים

שגית אפיק:  אני רוצה להגיד לך מה זה אומר

שגית אפיק:  אין בעיה, ננסח את זה אבל אני רק אומרת מה זה אומר

שגית אפיק:  הסעיף הזה לקוח מהחוק הקיים

שגית אפיק:  כשאתה נמצא בשנת בחירות, היום הקובע הרי משתנה

שגית אפיק:  זה מועתק

אסי מסינג: לי זה ברור

אסי מסינג:  אני אגיד מה צריך שיהיה כאן בפנים

אסי מסינג:  אנחנו מסכימים

אסי מסינג:  דבר אחד הוא שברור שאין תקציב

אסי מסינג:  זה קודם כל

שגית אפיק: חד משמעית

אסי מסינג: שנית, שאנחנו מתייחסים בסעיף קטן (ב) להצעת תקציב של שנת הכספים הבאה לאחר הבחירות כי עליה אנחנו צריכים להתגבר

שגית אפיק: נכון

אסי מסינג: ההתגברות לא רלוונטית כאן לעניין של בתוך הבחירות עצמן

שגית אפיק: כן

אסי מסינג: ושלוש, רק ה-60 ימים בסוף הם לא רלוונטיים מבחינת המועד שייקבע בוועדת הכספים

אסי מסינג:  מועד שקבעה ועדת הכספים, זה מיותר

שגית אפיק: אין בעיה

שגית אפיק:  זה צריך לרדת

שגית אפיק:  לזה אני מסכימה

שולמית אלוני: הוספת סעיף 3א1   אחרי סעיף 3א לחוק היסוד יבוא:     3א1		הגבלה על הגשת שתי הצעות חוק תקציב     בנוסף על האמור בסעיף 3ב1(א) הממשלה לא רשאית להניח על שולחן הכנסת באותו מועד שתי הצעות חוק תקציב לשנת הכספים הנוכחית ולשנת הכספים שלאחריה ואולם אם חלות הוראות סעיף 3ב1(ב), הממשלה רשאית בעת הנחת הצעת חוק תקציב לאותה שנת כספים על שולחן הכנסת בהתאם לסעיף האמור להניח באותו מועד גם הצעת חוק תקציב לשנת הכספים שלאחריה ובלבד שבמועד ההנחה חלות הוראות סעיף 3ב

אסתי פלדמן: שגית, למה צריך את הסעיף הזה בשילוב הסעיפים הקודמים? אם אני לא יכולה להגיש לפני חצי שנה והחוק מגביל אותי, חוק יסוד: הכנסת מגביל אותו מבחינת הכי מאוחר, למה זה לא מספיק השילוב של שני הסעיפים הקודמים? אני לא יכולה חצי שנה מוקדם

אסתי פלדמן:  ממילא אני לא יכולה

אסתי פלדמן:  אני חסומה מצד אחד ב-1 ביולי ומצד שני ב-31 במרס

אסי מסינג: זה לא בנוסף לאמור, המשמעות של מה שיש שם

שגית אפיק: אתה צודק

שגית אפיק:  הממשלה לא רשאית להניח באותו מועד שתי הצעות חוק תקציב

שגית אפיק:  לא רשאית להניח שתי הצעות חוק תקציב למעט במצב שדיברנו עליו קודם שזה המצב של התפזרות וכולי ובלבד שבמועד ההנחה חלות הוראות סעיף 3ב, כלומר, במועד ההנחה אנחנו בתקציב המשכי

שגית אפיק:  שוב, קחו כדוגמה את השנה הזאת

שגית אפיק:  אנחנו במאי בתקציב המשכי ולכן אפשר לעשות את זה

שולמית אלוני: 3א2	מנגנון התכנסות     

שולמית אלוני: בחוק התקציב לאותה שנה ייקבע תקציב התאמות ששיעורו והוראות לעניין השימוש בו ייקבעו בחוק (בסעיף זה – תקציב התאמות)

שולמית אלוני:  הממשלה תביא לאישור ועדת הכספים של הכנסת את הצעתה לשימוש בתקציב ההתאמות

שגית אפיק: כאן בעצם אנחנו חוזרים, מתחברים למה שהיה בהצעת החוק המקורית

שגית אפיק:  במצב הזה שבו מוגשות שתי הצעות חוק בחריג שאפשר להגיש אותן יחד

שגית אפיק:  לצורך הדוגמה, שנת תקציב 2023 ו-2024

שגית אפיק:  כאשר במצב הזה הממשלה מראש תביא בהצעת חוק התקציב סכום מסוים שייועד לתקציב התאמות

שגית אפיק:  הוספנו כאן כמו שהיה בתיקונים הקודמים שתקציב ההתאמות, החלוקה שלו תובא לאישור ועדת הכספים

שולמית אלוני: הממשלה לפי הצעת שר האוצר תגיש לכנסת עד ה-15 בנובמבר בשנה שקדמה לשנת התקציב ולא מוקדם מה-1 בנובמבר בשנה שקדמה לשנת התקציב דוח לעניין קיום או אי קיום הפרש הוצאות או הפרש גירעון הצפויים בשנת התקציב (בסעיף זה – דוח הפרשים)

שולמית אלוני:  ועדת הכספים של הכנסת תקיים דיון בדוח ההפרשים

שולמית אלוני:  הוראות לעניין הגשת דוח הפרשים והפרטים שייכללו בו, ייקבעו בחוק

שגית אפיק: כאן אתם מדברים על המועדים

אסי מסינג: לא רק המועדים

אסי מסינג:  קודם כל, השימוש במילה "הערכות" שהוא מאוד מאוד קרוב לתחזיות

אסי מסינג:  אי אפשר להגיד הערכה של תחזית

אסי מסינג:  או שיש תחזית או שאין תחזית

אסי מסינג:  אנחנו מציעים, כדי לפתור את העניין הזה, לומר "מגמות"

אסי מסינג:  שינוי במגמות

אסי מסינג:  זה שאפשר להתייחס אליו

שגית אפיק: זה לא אמורפי מאוד?     

אסי מסינג: לא

אסי מסינג:  זה גם מקובל

אסי מסינג:  זה מקובל היום

אסי מסינג:  יש אצלנו סקירות כאלה

שגית אפיק: בסדר

אסי מסינג: הדבר השני

אסי מסינג:  לגבי "הוראות בעניין הדיון בכנסת ייקבעו בחוק" - זה נראה לי מיותר

אסי מסינג:  אני לא כל כך מבין למה צריך לקבוע את זה

שגית אפיק: נכון

שגית אפיק:  זאת שארית שנשארה מהפעם הקודמת

אסי מסינג: מבחינת הזמנים, אנחנו מציעים שיהיו 60 ימים ולא 90 ימים

שגית אפיק: השאלה מתי הדיווח יהיה

שגית אפיק:  כמה מוקדם הוא יהיה

שגית אפיק:  בהצעה המקורית זה היה הרבה יותר משמעותי שהם יבואו לכנסת כמה שיותר מוקדם להתריע שהולכת להיות בעיה

שגית אפיק:  בנוסח של ההצעה הזאת, אולי זה מעט פחות הפך להיות קריטי

יצחק פינדרוס: בין כה וכה הם באים עם התקציב עצמו

שגית אפיק: נכון

שגית אפיק:  אבל עדיין במקור ביקשתם שאלה יהיו 90 ימים ואנחנו השארנו את זה כ-90 ימים

שגית אפיק:  משרד האוצר הסכים ל-90 ימים

שגית אפיק:  הכרעה של הוועדה

שגית אפיק:  גם עלה כאן העניין של מתי אלה 90 ימים ומתי אלה 60 ימים, מבחינת מועדי הגעה

יצחק פינדרוס: אני שואל אותך

יצחק פינדרוס:  אם הם באים בכל מקרה לדווח לוועדה גם על התוכנית שלהם וגם את זה מביאים, למה זה קריטי? אם הם הולכים לפעול חד צדדית, אז הם צריכים להודיע לי מספיק מוקדם אבל הם לא הולכים לפעול חד צדדית, אז למה אני צריך את הזמן?     

תמר לוי בונה: היועצת המשפטית, ככל שאת קרובה יותר למועד שבו את חייבת להגיש תחזית, היא מדויקת יותר

תמר לוי בונה:  כל הסיבה שאנחנו יושבים כאן היא עניין דיוק התחזיות

תמר לוי בונה:  את רוצה 90 ימים, זה יהיה פחות מדויק

תמר לוי בונה:  אנחנו חשבנו 60 ימים כדי שזה יהיה קרוב, רק צריך לראות מה מועדי החגים

שגית אפיק: אתם הנחיתם אותנו ללכת לכיוון של 1 בספטמבר

יצחק פינדרוס: לא

יצחק פינדרוס:  זה רק אם עובדים חד צדדית

שגית אפיק: 60 ימים זה אחרי סוכות

אסי מסינג: יכול להיות שבמתכונת הקיימת של מה שמוצע כרגע, אולי בכלל הסעיף הזה מיותר מכיוון שממילא תינתן התחזית כמו שהיא, באמת לא צריך להיערך, ואחר כך יצטרכו

משה גפני: 60 ימים

שגית אפיק: בסדר

שגית אפיק:  60 ימים

שגית אפיק:      עכשיו תקראי רק תיקונים כי כבר הקראנו את זה

שולמית אלוני: אני מקריאה את התיקונים בפסקה (4)

שגית אפיק: אם צפוי הפרש הוצאות, למעשה הממשלה צריכה להביא תוכנית מאזנת

שגית אפיק:  תוכנית מאזנת, דיברנו על זה בדיונים הקודמים, זה יכול להיות צעדי חקיקה, זה יכול להיות העלאת מיסים, זה יכול להיות צעדים אחרים שאולי גם יגיעו בהמשך לוועדת הכספים

שגית אפיק:  רצינו שלוועדה בכל זאת תהיה אמירה מוקדמת, שהיא אולי תוכל להגיד ולייעץ לממשלה להגיד את עמדתה ביחס לתוכנית המאזנת שהממשלה עומדת לגבש

שגית אפיק:  לכן הוספנו כאן את המילים "לאחר התייעצות עם ועדת הכספים" כאשר למעשה הממשלה מגבשת את התוכנית המאזנת

שגית אפיק:  לאחר שהיא מאשרת את התוכנית המאזנת, היא מגישה אותה לכנסת ולוועדת הכספים

שגית אפיק:  זה כמובן לא מייתר את זה שאם יש כאן תיקוני חקיקה, העלאת מיסים ודברים אחרים שמצריכים את אישור הכנסת, זה גם כך יגיע לכנסת

שרן השכל: ואם ועדת הכספים לא מאשרת?      

שגית אפיק: היא לא צריכה לאשר כאן

שגית אפיק:  יש התייעצות איתה ויש הנחה על שולחנה

שגית אפיק:  היא תצטרך לאשר אם הממשלה תחליט לעשות צעדי מיסוי שידרשו חקיקה

שגית אפיק:  לזה יש לנו התייחסות

חמד עמאר: זה כולה ועדת הכספים ואחרי זה, אם רוצים לעשות צעדים, מביאים את זה

שולמית אלוני: בפסקה (5) אין תיקונים

שולמית אלוני:       בפסקה (6)

שולמית אלוני:  "בוצעו רק חלק מהפעולות לפי התוכנית המאזנת עד ה-15 בדצמבר בשנה שקדמה לשנת התקציב אך נותר הפרש גירעון או הפרש הוצאות (להלן – ההפרש שנותר), הממשלה תהיה רשאית להוציא בשנת התקציב סכום שלא יעלה על סכום ההוצאה הממשלתית המותרת לשנת התקציב בניכוי הפרש הגירעון שנותר

שולמית אלוני:  הממשלה לפי הצעת שר האוצר תביא לאישור ועדת הכספים של הכנסת תוכנית להפחתת ההפרש שנותר עד 30 בדצמבר לשנת הכספים שקדמה לשנת התקציב

שולמית אלוני:  הוראות לעניין התוכנית שתוגש באישור ועדת הכספים של הכנסת ייקבעו בחוק"

אסי מסינג: בהקשר הזה, לדייק ואפשר יהיה לעשות זאת לקראת הנוסח

אסי מסינג:  זה ברור שמה שמפחיתים אותו למעשה מגובה ההוצאה המותרת הממשלתית בתקציב, ממנו מפחיתים את הסכום שהוא בגובה הפרש הגירעון שנותר

אסי מסינג:  זה למעשה הצעד המאזן

אסי מסינג:  הוא פשוט מפחית את תקרת התקציב הקיימת

שגית אפיק: תסביר לי מה ההבדל בין זה ל-פלט, לתקציב המשכי

אסי מסינג: בדרך כלל במצב רגיל שבו עושים פלט, לוקחים את הכסף ממשרד אחד או יותר ומשתמשים בו לצורך משהו אחר

אסי מסינג:  כאן המשמעות האופרטיבית היא שהכסף שיורד, לא ניתן יהיה לעשות אותו - - -     

שגית אפיק: שום דבר

שגית אפיק:  הוא פשוט ירד אבל הוא ירד מכל המשרדים באותו אופן

אסי מסינג: מכל המשרדים

אסי מסינג:  אחרי זה אפשר יהיה לבוא לכנסת

שגית אפיק: כן

שגית אפיק:  זה נמצא בהמשך

שגית אפיק:  נכון

שגית אפיק:  אתם לא אומרים את השיעור של זה

שגית אפיק:  אתם תקבעו את השיעור בהתאם להפרש

ינון אזולאי: עד אחד וחצי

שגית אפיק: כן

שגית אפיק:  לפי הנוסחה

שגית אפיק:  מה הבדל בין זה לבין תקציב המשכי? זה פשוט פלט

שגית אפיק:  התקציב נשאר אותו דבר

שגית אפיק:  זאת לא ועדת חריגים

אסי מסינג: פשוט חתכנו את התקרה

שגית אפיק: אני רק רוצה שהם יגידו את זה

שגית אפיק:  אני רוצה לשמוע את זה

אסי מסינג: פשוט נחתכה תקרת הסעיפים של כל אחד מהמשרדים בסכום מסוים

שגית אפיק: בדיוק

שגית אפיק:  פלט מכל המשרדים

חמד עמאר: פלט שווה

שגית אפיק: באופן שוויוני

שגית אפיק:  קיצוץ רוחבי בכל המשרדים

ינון אזולאי: כל משרד יכול להמשיך להחליט מה הוא רוצה בפנים

שגית אפיק: בדיוק

אסתי פלדמן: בסוף, גם מבחינה משפטית, תקציב המשכי זה משטר שקבוע בחוק יסוד

אסתי פלדמן:  כל ההוראות קבועות בחוק היסוד

יצחק פינדרוס: יפה

יצחק פינדרוס:  זה מה שהטריד אותנו

אסתי פלדמן: כאן אנחנו נמצאים על בסיס חוק התקציב שעבר

אסתי פלדמן:  עולם כמנהגו נוהג

אסתי פלדמן:  חוק יסודות התקציב, אנחנו פועלים על פיו

אסתי פלדמן:  יש לנו חוק תקציב שעבר

אסתי פלדמן:  אלה שני דברים שונים לגמרי

אסי מסינג: בכפוף לכך שבהינתן הנתון הזה של ההורדה של הפרש הגירעון, יישארו תקציבים שייפגעו מאוד

ינון אזולאי: מה זה ייפגעו מאוד|? 1

ינון אזולאי: 5 אחוז

אסתי פלדמן: לא

אסי מסינג: לא

אסי מסינג:  בגובה ההפרש

שגית אפיק: בגובה ההפרש

חמד עמאר: גובה ההפרש יכול להגיע ל-10 אחוזים

יצחק פינדרוס: אם כל הכלכלה בנויה על תפיסת שמאלנים, זה יכול להיות גם יו תר מ-10 אחוזים

חמד עמאר:  השמאל אשם במה שקורה עכשיו

תמר לוי בונה: צריך להגיד, בהתאם למה שאמרנו אתמול, שזה כמובן מאוד מאוד בעייתי ויש הוצאות שלא ניתן לעשות בהן את ההפחתה הזאת ולכן אנחנו נצטרך לבוא לוועדת הכספים ולתקן את זה

תמר לוי בונה:  אנחנו עומדים מאחורי מה שאמרנו אתמול, שיש מקומות בהם מבחינה מקצועית זה יהיה בלתי אפשרי לעשות את זה

יצחק פינדרוס: מצוין

יצחק פינדרוס:  תבואו לוועדת הכספים

יצחק פינדרוס:  זה מה שהצענו

תמר לוי בונה: לכן התרופה שנמצאה למה שאנחנו העלינו אתמול כקושי לעשות את זה, שזה לא אוטומטי

תמר לוי בונה:  ברירת המחדל היא אוטומטית אבל אחרי זה יש אפשרות לתקן

יצחק פינדרוס: לבוא לוועדת כספים להציג את זה

אסתי פלדמן: אנחנו נבוא לפני ואנחנו נציג לכם איזושהי תוכנית שמבחינתנו יכולה לעמוד אם ועדת הכספים לא תאשר אותה, אנחנו נעשה אותה כ-פלט ואז נבוא

יצחק פינדרוס: איזונים ובלמים בצורה טובה

יצחק פינדרוס:  אני מופתע

יצחק פינדרוס:  אני חייב לומר שאני מופתע ממה שהיינו אתמול ואיפה שאנחנו היום אחרי העבודה שלכם עם היועצת המשפטית

יצחק פינדרוס:  באמת עלו בעיות וחזרו עם תשובות טובות וברורות

שולמית אלוני: פסקה (7)

שולמית אלוני:  "לא אישרה ועדת הכספים של הכנסת את התוכנית שהגישה הממשלה לפי פסקה (6), יופחתו סכומי ההוצאה בסעיפי התקציב באופן שווה בגובה ההפרש שנותר"

שולמית אלוני:      פסקה (8)

שולמית אלוני:  "ועדת הכספים של הכנסת רשאית להביא את מסקנותיה מדיוניה כאמור בפסקאות (2) עד (7) אל שולחן הכנסת

שולמית אלוני:  הוראות בעניין הדיון בכנסת ייקבעו בחוק"

שגית אפיק: אסי, אתה רוצה להסתכל על פסקה (7), לעניין "לא אישרה ועדת הכספים"? אני אסביר

שגית אפיק:  גם כשעושים פלט, אמרנו ש-פלט הוא באופן אחיד אבל זה יגיע לכאן כהעברה תקציבית ואז אפשר יהיה לעשות איזה שהן התאמות ככל שהדבר צריך

ינון אזולאי: על פי בקשת האוצר דווקא?     

שגית אפיק: הם יביאו על פי הבקשה

שגית אפיק:  אתה יכול לעשות את ההתאמות בפנים

שגית אפיק:  הם רוצים בתקרה

שגית אפיק:  משרד האוצר אמר שאם הוועדה לא תאשר לנו, אז מה עשינו? בנוסח המקורי היה לנו תקציב המשכי ועכשיו אתם מבקשים שלא יהיה התקציב המשכי

שגית אפיק:  אנחנו חייבים סנקציה כלשהי

שגית אפיק:  בשלב הראשון זה יגיע לוועדה והוועדה יכולה לעשות את ההסטות, אבל היא צריכה בסוף לאשר כי יש לנו סכום הפרש שצריך לכסות אותו

אסי מסינג: זאת לא סנקציה

אסי מסינג:  זאת ברירת מחדל

שגית אפיק: נכון

שגית אפיק:  זאת ברירת מחדל

ולדימיר בליאק: סמכות הוועדה היא רק לאשר או לדחות

שגית אפיק: לא

ולדימיר בליאק: גם להכניס שינויים?     

שגית אפיק:  בוודאי שגם להכניס שינויים

שגית אפיק:  אבל בתוך התקרה

שגית אפיק:  היא צריכה לעמוד בתקרה

שגית אפיק:  כמו העברה תקציבית שאפשר לשחק בתוכה

שגית אפיק:  התקרה צריכה להיות

ינון אזולאי: אבל הם רשאים להביא העברה תקציבית כמו שמביאים היום כספר

ינון אזולאי:  כלומר, שאתם דוחפים את כל המשרדים ביחד

שגית אפיק: הם יביאו כי זה פלט

שגית אפיק:  זה קיצוץ רוחבי של כל המשרדים

ינון אזולאי: כשאנחנו באים ואומרים להם בואו תשנו, היום לא מצליחים לשנות את זה

יצחק פינדרוס: הם אחר כך מביאים את כל הממשלה ביחד

יצחק פינדרוס:  הפעם זה לא דומה

ינון אזולאי: אגב, הרב גפני, אולי אפשר לשנות את זה אחת ולתמיד עם ההעברות

אסי מסינג: פשוט השמיכה בה היא מאוד קצרה

שגית אפיק: כתוב "לא אישרה ועדת כספים את התוכנית שהגישה הממשלה"

שגית אפיק:  זאת לא בדיוק את התוכנית כמו שצריך אולי להגיד את התקרה

שגית אפיק:  לא? סליחה, בסדר

שגית אפיק:       הוספנו עוד פסקה

שגית אפיק:  "ועדת הכספים של הכנסת רשאית להביא את המסקנות למליאה"

שגית אפיק:  אני אומר לטובת חבריי ממשרד האוצר שהוועדה רשאית, יש כאן כמה תחנות בהן מגיעים לוועדה לדיוני פיקוח

שגית אפיק:  ככל שהוועדה תמצא לנכון, היא לא חייבת, היא רשאית להניח מסקנות, היא גם כך רשאית להניח מסקנות בין אם זה ייכתב ובין אם לאו

שגית אפיק:  כפי שנשאלנו גם בדיונים הקודמים, אין לזה משמעות אופרטיבית מכיוון שמדובר במצבים חריגים של מדיניות פיסקלית שבאמת ככל הנראה התקציב מגיע לנקודה שהיא בעייתית עבור המשק, הוועדה יכולה להחליט שזה נושא שהוא מספיק חשוב שגם המליאה תהיה מודעת אליו

אסי מסינג: למה צריך הוראות בחוק

שגית אפיק: לא צריך

שגית אפיק:  זה ירד

יצחק פינדרוס: שגית, באמת תודה רבה

שגית אפיק: גם להם

שגית אפיק:  זו הייתה עבודה משותפת

שגית אפיק:  משרד האוצר

ולדימיר בליאק: באמת הייתה כאן עבודה יפה, משותפת של כולנו

שגית אפיק: כן

שגית אפיק:  של כל החברים

שגית אפיק:  שמענו גם את ההערות שלכם ולפי זה בנינו ביחד את המנגנון

ולדימיר בליאק: זה באמת בשורה משמעותית

ולדימיר בליאק:  המגבלה הזאת של שישה חודשים להגשת התקציב, זה קריטי

משה גפני: אני הייתי מצביע בעד

ולדימיר בליאק: יכול להיות

ולדימיר בליאק:  יכול להיות שאתה היית מצביע בעד

ולדימיר בליאק:  אני בטוח שהיית מגיש הסתייגויות כמו שהגשת על הכול בשנה שעברה

משה גפני: לא

משה גפני:  זה לא קשור

משה גפני:  אנחנו עושים מאמץ כדי להגיע להסכמה

ולדימיר בליאק: גם אנחנו

ולדימיר בליאק:  גם אנחנו השפענו על הנוסח

משה גפני: נכון

משה גפני:      חוק ההתאמות הפיסקליות     

שולמית אלוני: אנחנו עוברים לנוסח של הצעת חוק ההתאמות הפיסקליות

שולמית אלוני:  זה הקובץ שקוראים לו לשנייה ושלישית

שולמית אלוני:  ההתאמות הפיסקליות

שולמית אלוני:       בסעיף 1, בהגדרה דוח הפרשים, במקום "כמשמעותו בסעיף 3א1 לחוק היסוד" יבוא "3א2 לחוק היסוד"

שולמית אלוני:      בהגדרה של שנת התקציב, "כמשמעותה בסעיף 3א2(א)", במקום "3א1 לחוק היסוד" 

שולמית אלוני:      "תקציב ההתאמות כמשמעותו בסעיף 3א2(א1) לחוק היסוד", במקום "3א1"

שולמית אלוני:      זה לעניין סעיף 1

שולמית אלוני:  אלה התאמות לחוק היסוד שהקראנו עכשיו

שולמית אלוני:      בסעיף 3, תקציב ההתאמות

שולמית אלוני:  בסעיף קטן (ב), "השימוש בתקציב ההתאמות ייעשה לפי חוק זה בלבד בכפוף להוראות סעיף 4(ב)", יתווסף "ובאישור ועדת הכספים של הכנסת"

שולמית אלוני:      בסעיף 4 שעוסק בכיסוי ההפרש, בסעיף קטן (ב), "אם על התקציב ההתאמות על ההפרש לכיסוי, רשאית הממשלה לפי הצעת שר האוצר", יתווסף "ובאישור ועדת הכספים של הכנסת ובהתאם להוראות חוק יסוד התקציב לעשות שימוש בחלק התקציב העולה על ההפרש"

שולמית אלוני:      בסעיף 5 שעוסק בשימוש בתקציב ההתאמות בהיעדר הפרש לכיסוי, אם נקבע בדוח ההפרש כי לא קיים הפרש הוצאות או הפרש גירעון, תהיה רשאית הממשלה לפי הצעת שר האוצר, יתווסף "ובאישור ועדת הכספים של הכנסת לעשות שימוש בתקציב ההתאמות"

שולמית אלוני:      בסעיף 6 שעוסק בתוכנית המאזנת, "תוכנית מאזנת כמשמעותה בסעיף 3א2(א4)", במקום "3א1(א3) לחוק היסוד"

שולמית אלוני:      בסעיף 7, כינוס יתרת ההפרש, "בוצעו רק חל ק מפעולות האיזון שבתוכנית המאזנת עד 15 בדצמבר בשנה שקדמה לשנת התקציב, תביא הממשלה עד ה-30 בדצמבר את הצעת שר האוצר לאישור ועדת הכספים של הכנסת, את סכומי ההוצאה שיופחתו מסעיפי התקציב לשם כינוס יתרת ההפרש שנותר על פי סעיף 3א2(א6) לחוק היסוד"

שגית אפיק: זה למעשה אותו פלט שדיברנו עליו שיגיע לאישור ועדת הכספים

שגית אפיק:  זה הסעיף החדש שיגיע לוועדה שאמרנו שהוועדה רשאית לעשות הסטות בתוכו אבל לא בתקרה שלו

שולמית אלוני: עד כאן

שולמית אלוני:  סיימנו

שגית אפיק: אי אפשר לעשות בחוק אחד הוראות שמתאימות גם לעקרונות חוקתיים וגם לחקיקה רגילה

משה גפני: להמשיך את החוק הבא

שגית אפיק: בשל חשיבותו של תקציב המדינה ומועדי ההגשה שלו

שגית אפיק:  מכיוון שהוא קשור גם בסעיף 36א לחוק יסוד: הכנסת לעניין התפזרות

שגית אפיק:  העקרונות צריכים להיקבע למעשה בחוק היסוד וחוק ההתאמות הוא חוק נלווה שקובע הוראות מעט יותר פרטניות ביחס למנגנון ההתכנסות בעיקר

משה גפני: אני מציע שנעבור לחוק הבא

ולדימיר בליאק: למה לא מצביעים? בואו נתקדם

שרן השכל: נשמח לשמוע מה הסיפור      

חמד עמאר: ההסברים שלך

שרן השכל: אנחנו מאוד מעוניינים

שגית אפיק: הם מסכימים להצביע בלי הסתייגויות?     

משה גפני: לא

משה גפני:  הם רוצים הסתייגויות

שרן השכל: אלא אם כן, כפי שאמרנו, תדחה את הדיון מיום חמישי

משה גפני: אני לא מתכוון לדחות שום דיון

משה גפני:  אני אמרתי כאן בוועדה שכל חוק שיוצר סגירת פערים, אני תומך בו

משה גפני:  זה סוגר פערים

משה גפני:  יש בחוק הזה בעיות וצריך לתקן אותן

ולדימיר בליאק: הרבה מאוד בעיות

ולדימיר בליאק:  ברעיון הוא אמור לסגור פערים

משה גפני: יש בעיות

משה גפני:  אם זה יהיה דבר שהוא לא טוב, אני לא אצביע בעד

משה גפני:  אם הוא יהיה טוב, אני אצביע בעד

ולדימיר בליאק: אני מסכים איתך

ולדימיר בליאק:  אגב, בלי נתונים אנחנו לא נצביע

חמד עמאר: גם היושב ראש אמר שבלי הנתונים לא נתקדם

שרן השכל: אדוני היושב ראש, אני הגשתי לך מכתב

שרן השכל:  אני לא יודעת אם הצוות שלך העביר לך

משה גפני: את לא חותמת לבד על מכתב

משה גפני:  את חותמת עם עוד שניים

שרן השכל: למה? אתה אפילו לא יודע על מה כי כנראה לא העבירו לך אותו

שרן השכל:  האמת היא, נכון, אתה צודק

ינון אזולאי: הוא צודק

ינון אזולאי:  הוא ראה את המכתב

ינון אזולאי:  הבעיה היא שהיא לא ידעה על מה היא חתמה

חמד עמאר: קראת את המכתב?     

משה גפני: קראתי

שרן השכל: אדוני היושב ראש, אנחנו מבקשים, חברי האופוזיציה כאן שלחנו לך מכתב כדי לאפשר את הדיון לפחות ביום חמישי או באולם נגב וגליל או באולם ירושלים כי הדיון האחרון, הוא באמת היה לא מכבד המון ראשי רשויות וגזברים שחשוב להם להשמיע גם את קולם בעניין הזה ולא היה להם מקום להיכנס לאולם

יצחק פינדרוס: הם כבר השמיעו את קולם

יצחק פינדרוס:  ביום חמישי אלה הצבעות ולא השמעת קולות

שרן השכל: לא

שרן השכל:  זה לא הגיוני שהם מגיעים מכל הארץ והם נשארים בחוץ ולא מסוגלים להשמיע את קולם

שרן השכל:  יש כאן דיון מקצועי ויש להם המון מה לומר

משה גפני: מה זה רלוונטי עכשיו למה ששאלתי אותך? אם את מדברת על דברים מקצועיים ורציניים, אז תסבירי לי למה את רוצה להגיש על זה הסתייגויות אחרי שעשינו מה שביקשתם

שרן השכל: אני אסביר לך

שרן השכל:  ככל שאנחנו מקלים עוד יותר, אנחנו מקרבים חקיקה שהיא חקיקה הרסנית

שרן השכל:  אם אנחנו מעכבים את החקיקה הזאת ומעכבים עוד חקיקה, כך אנחנו מתרחקים מההצבעה על חוק הארנונה שעלול להיות הרסני למדינה

משה גפני: 	חוק הארנונה יבוא או לא יבוא מסיבות אחרות

נעמה לזימי: מה זה סיבות אחרות? שרן, הסיפור כאן הוא הצמיחה - - -     

חמד עמאר: ביבס מתנגד לחוק הארנונה

קריאה: כל אנשי הליכוד מתנגדים לזה

נעמה לזימי: השלטון המקומי היה נגד ההפיכה המשטרית וסיכמו איתו שיוציאו את זה ובגלל נקמה לא הוציאו את זה

נעמה לזימי:  יושב ראש הוועדה יודע את זה

יצחק פינדרוס: לא סיכמו

נעמה לזימי: אל תגיד לא סיכמו

נעמה לזימי:  לפני זמן מה כבר היו סיכומים שמוציאים את זה

נעמה לזימי:  היו סיכומים שזה יוצא

יצחק פינדרוס: לא היה

יצחק פינדרוס:  אני הייתי בוועדת הכנסת

יצחק פינדרוס:  היה מסוכם שלא

נעמה לזימי: מסע הנקמה שלכם בכל מי שלא מי שלא מסכים איתכם על ההפיכה המשטרית עולה לאזרחים ביוקר, ברשלנות, ברפורמות חובבניות, באי טיפול עומק, שום בשורה חברתית

נעמה לזימי:  כל מה שאנחנו רואים כאן זה מסע נקמה אחד גדול

נעמה לזימי:  זאת האמת

נעמה לזימי:  בוא נגיד את האמת

שרן השכל: את זה אמר חבר הכנסת צבי סוכות שישב כאן באחד הדיונים

שרן השכל:  הוא אמר את זה בצורה מפורשת

נעמה לזימי: אמר את זה מרכז הקואליציה בוועדת הכספים

שרן השכל: הוא אמר: אתם התנגדתם להפיכה המשטרית, אתם יצאתם להפגין

שרן השכל:  כך הוא אמר להם

שרן השכל:  אתה שמעת אותו

שרן השכל:  כך אמר צבי סוכות כשהוא ישב כאן

שרן השכל:  הוא צעק כאן על ביבס איך הוא מדבר אליו

שרן השכל:  באמת, זז היה מבזה

משה גפני: אני רק רוצה להגיד לכן

משה גפני:  נעמה, אני אגיד לך את האמת שלי

משה גפני:  אני לא יודע מעבר לזה

נעמה לזימי: אני לא מאמינה שאתה מאמין ברפורמה

חמד עמאר: אני מציע שנעבור להצבעות

חמד עמאר:  הדיון שלנו עכשיו הוא לא על ארנונה

חמד עמאר:  בואו נעבור להצבעות

חמד עמאר:  מה אנחנו דנים בארנונה עכשיו? בואו נעבור להצבעות

משה גפני: אני מבקש לעבור להצעת החוק שגם היא מעניין לעניין באותו עניין

משה גפני:  הצעת חוק הפחתת הגירעון והגבלת ההוצאה התקציבית (תיקון מס' 23)

משה גפני:      אני רק אומר לכן, נעמה ושרן, מבחינתי כל הנושא הזה של חוק הארנונה וכל מה שנלווה אליו הוא קשור לרפורמה המשפטית

משה גפני:  נקמה או לא נקמה

משה גפני:  אני שמעתי את הדיבורים האלה

שרן השכל: כן

שרן השכל:  מה שצבי סוכות אמר, זאת הייתה בושה לכנסת

ולדימיר בליאק: שר האוצר אמר את זה

נעמה לזימי: גם מרכז הקואליציה בוועדת הכספים אמר את זה

נעמה לזימי:  זה נאמר בקולכם

משה גפני: נניח לעניין הזה

משה גפני:  אני דן מקצועית, האם החוק טוב או החוק לא טוב

שרן השכל: ואתה חושב שהחוק הזה טוב?     

משה גפני: אמרתי שכל חוק שבא לצמצם פערים

שרן השכל: הוא מצמצם פערים?     

נעמה לזימי: הוא לא מצמצם

נעמה לזימי:  הוא לא בנוי טוב

נעמה לזימי:  זאת רפורמה רשלנית

נעמה לזימי:  היא לא בנויה נכון

יצחק פינדרוס: זה בנוי נכון אלא אין להם מספיק אומץ ללכת עוד יותר רחוק

נעמה לזימי: לא על זה דיברנו

יצחק פינדרוס: זה מה שאמרתי, שלא היה להם מספיק אומץ ללכת עוד יותר רחוק

יצחק פינדרוס:  היו צריכים ללכת יותר רחוק

שרן השכל: הצעת החוק הזו פותרת את זה? היא נותנת פתרון? הצעת החוק של הארנונה נותנת פתרון לצמצום פערים?     

יצחק פינדרוס: כן

יצחק פינדרוס:  חד משמעית?     

שרן השכל: היא נותנת פתרון שמעמיק את זה ומנציח את הבעיה

יצחק פינדרוס: ממש לא

יצחק פינדרוס:  בדיוק הפוך

שרן השכל: באים לכאן ראשי רשויות, מאיפה? מלוד, מטבריה

יצחק פינדרוס: הרשויות החזקות

יצחק פינדרוס:  מחולון

יצחק פינדרוס:  לוד טועה, ישבתי איתו

יצחק פינדרוס:  הוא טועה

נעמה לזימי: הבעיה היא שאתם בממשלה, בכנסת, שכולם טועים ורק אתם לא טועים

ולדימיר בליאק: אתם לא יכולים להעביר את זה על הראש של השלטון המקומי

נעמה לזימי: זה ריב ביני לבינך? זה ציבור

נעמה לזימי:  אתה שם לי אצבע בעין? למי אתה שם אצבע בעין?     

משה גפני: אנחנו עכשיו לא דנים בזה

יצחק פינדרוס: כל ראשי הרשויות ששלחו מכתבים בעד, הם טועים?     

משה גפני: די

משה גפני:  פינדרוס

חמד עמאר: בוא נעבור להצבעות

משה גפני: הצעת חוק הפחתת הגירעון והגבלת ההוצאה התקציבית